Божин Павловски

Божин Павловски — македонски писател и редовен член на МАНУ. Тој живее и твори во Скопје и Мелбурн.
1 Животопис
Божин Павловски е роден на 7 јануари 1942 година во селото Жван, во близината на Демир Хисар, тогаш во Царството Бугарија односно за време на окупацијата во Втората светска војна. Во родното место го завршил основното училиште, а во Битола завршил за ветеринарен техничар. Во 1961 година, тој се вработил во ветеринарната служба во Уб, Србија, но кон крајот на годината се вратил во Битола, каде се запишал на Вишата земјоделска школа. Во 1962 година, тој освоил прва награда на еден конкурс за расказ по што се преселил во Скопје, каде работел во весниците „''Студентски збор''“ и „''Трудбеник''“, а потоа во редакцијата на „''Млад борец''“. Истата година, тој ја добил наградата на Сојузот на младината на Хрватска за најдобра репортажа. Во 1963 година, тој се вработил во Нова Македонија, каде работел две години, најпрвин како филмски критичар, а потоа и како репортер од областа на културата. Во 1970 година, тој бил на повеќемесечно патување во Австралија и Канада, а во 1971 година, тој дипломирал југословенска книжевност на Универзитетот „Кирил и Методиј“ во Скопје. Во 1975 година, тој повторно заминал во Австралија, каде раководел со екипата што го снимила документарниот филм „''Австралија, Австралија''“ според неговото сценарио. Следната година, филмот освоил Гран при за најдобар филм на фестивалот во Белград. Во текот на 1976 година бил на подолг престој во Тајланд, Јапонија, Сингапур и Хонгконг.
Павловски бил долгогодишен главен уредник на издавачката куќа „Мисла“ во Скопје, а исто така, е основач на издавачката куќа АЕА, основана во 1992 година во Мелбурн, Австралија. Оваа издавачка куќа ги издава весниците „Денес“ и „Македонија денес“ кои се вбројуваат меѓу највлијателните етнички весници во Австралија, САД и Канада. Во 1996 година, Павловски станал главен уредник на книгоиздателството „Матица македонска“ од Скопје. Бил член на Македонската академија на науките и уметностите и на Друштвото на писателите на Македонија (од 1964 до 2013 година). Во 2013 година од страна на Комисијата за верификација на фактите на Република Македонија е утврдена неговата соработка со тајните безбедносни служби на поранешната СФРЈ. МАНУ ја има осудено ваквата одлука.
2 Контроверзи и лустрација
Иако Божин Павловски е добитник на многу престижни книжевни признанија, неговата кариера ја следат и некои негативни критики за неговото дело, за кое на неколку наврати се зборувало дека е плагијат. Во 1992 година, излегла книгата на Атанас Вангелов, наречена „''Преписите на Божин Павловски''“. Во 2003, студентката по компаративна книжевност, Маја Серафимовска, покренала тужба против него, бидејќи Павловски наводно ѝ го негирал соавторството на автобиографскиот роман „''Патување со љубената''“.
Во јули 2013 година, Комисијата за верификација спровела постапка на лустрација против Божин Павловски и утврдила дека тој соработувал со тајните служби. Со остри реакции против ваквата одлука, се изјасниле Друштвото на писателите на Македонија, како и академиците Катица Ќулавкова и Георги Старделов. Во знак на протест, Павловски го повлекол своето членство во МАНУ и Друштвото на писателите на Македонија.
На 12 декември 2016 година, Вишиот управен суд донел одлука со која била поништена лустрацијата кон академик Божин Павловски на Комисијата за верификација на фактите. Во образложението на одлуката, било наведено дека „одлуката на Комисијата за лустрација на Божин Павловски, е поништена поради погрешно и нецелосно утврдена фактичка состојба“.
3 Творештво
Делата на Божин Павловски се преведени на дваесетина јазици, меѓу кои: англиски, француски, руски, српски, италијански, романски, албански, словенечки и други јазици.
Павловски е автор на следниве дела:*''Игра со љубов'' (роман, 1964)
*''Фантасти'' (раскази, 1964)
*''Миладин од Кина'' (роман, прв дел, 1967)
*''Лудисти'' (раскази, 1967)
*''Миладин од Кина'' (роман, втор дел, 1968)
*''Македонците зад Екваторот'' (патописна проза, 1971)
*''Дува'' (роман, 1973)
*''Австралија, Австралија'' (сценарио за документарен филм, 1975)
*''Вест Ауст'' (роман, 1978)
*''Црвениот хипокрит'' (роман, 1984)
*''Уткини соседи'' (роман, 1987)
*''Враќање во сказните'' (роман, 1989)
*''Дува и болвата'' (роман, 1997)
*''Подвижни гробови'' (роман, 1998)
*''Патување со љубената'' (роман, 2000)
*''Египетска сонувалка'' (роман, 2001)
*''Изгубени во рајската градина'' (роман)*''Агонија'' (роман)
*''Мирисите на доилката'' (роман)
*''Се викам Хај Гудбај'' (роман)
*''Убавицата и Мародерот'' (роман)
*''Зима во лето'' (роман)
*''Светлечкиот поток'' (роман)
*''Рогот на љубовта'' (роман)
*''Градинар, Пустина'' (роман, 2016)
*''Америка, Америка'' (роман, 2017)
*''Монахот од Тамнава'' (роман, 2018)
*''Мемоари на задоцнетиот романтичар'' (роман, 2019)
*''На пат за Ахасферија'' (роман, 2020)
4 Награди
Божин Павловски е добитник на следниве награди и признанија:* „Рациново признание“* „11 Oктомври“ (1978 година за романот „Вест Ауст“)
* Награда „Стале Попов“
* „Гоцева повелба“
* „Кочо Рацин“ (1973 година за романот „Дува“)
* „Младост“, Србија
* „Арка“, Србија
* „Железарница Сисак“
* „Екселзиор“, Романија
Исто така, „Роман за моето заминување“ ја освоил наградата за најпродавана книга на Меѓународниот саем на книгата во Скопје (2002 г.), а „Патувањето со Љубената“ ја добил Интербалканската награда за книжевност во Солун (2002 г.).